b"\n_START_ARTICLE_\nInternacionalisme\n_START_PARAGRAPH_\nL'internacionalisme \xc3\xa9s un moviment pol\xc3\xadtic que advoca per una major cooperaci\xc3\xb3 pol\xc3\xadtica i econ\xc3\xb2mica entre les nacions per al benefici mutu._NEWLINE_Els partidaris d'aquest moviment, com per exemple els seguidors del Moviment Federalista Mundial, afirmen que les nacions han de cooperar entre elles, perqu\xc3\xa8 els seus interessos mutus a llarg termini s\xc3\xb3n m\xc3\xa9s valuosos que els seus interessos individuals a curt termini. L'internacionalisme s'oposa per naturalesa a l'ultranacionalisme i al xovinisme nacionalista, aix\xc3\xad com als moviments de globalitzaci\xc3\xb3 estrictament econ\xc3\xb2mics que neguen el valor de la cultura i les difer\xc3\xa8ncies entre les nacions. L'internacionalisme pressuposa el reconeixement de la resta de les nacions com iguals malgrat, i respectant, totes les seues difer\xc3\xa8ncies. El terme internacionalisme s'usa sovint de forma err\xc3\xb2nia com a sin\xc3\xb2nim de cosmopolitisme, terme este que \xc3\xa9s usat al seu torn pels seguidors de l'internacionalisme per a descriure l'ab\xc3\xbas d'aquesta cultura (veure anacionalisme).\n_START_SECTION_\nEl balan\xc3\xa7 entre l'esquerra i la dreta\n_START_PARAGRAPH_\nEl socialisme va ser el primer moviment pol\xc3\xadtic que va encunyar el terme internacionalisme i, certament, els ideals internacionalistes es basen de forma prominent en els principis del moviment socialista. Durant el segle XX, l'internacionalisme va deixar de ser un assumpte exclusivament integrat en l'\xc3\xa0mbit del socialisme, tot i que encara rep la major part del seu suport per part de l'esquerra pol\xc3\xadtica. El mercat lliure globalitzat contemporani no es pot definir com a internacionalisme, ja que este promou \xc3\xbanicament la integraci\xc3\xb3 econ\xc3\xb2mica, mentre que ignora els aspectes pol\xc3\xadtics i socials. D'altra banda, la globalitzaci\xc3\xb3 promou un sistema econ\xc3\xb2mic molt diferent del que es proposa pels internacionalistes (que advoquen per un terme mitj\xc3\xa0 entre una economia centralitzada mixta i una economia socialista, per\xc3\xb2 en tot cas, molt allunyada de l'economia de lliure mercat capitalista). Des de l'esquerra pol\xc3\xadtica es parla d'una \xc2\xabglobalitzaci\xc3\xb3 de la solidaritat\xc2\xbb, mentrestant els moviments moderns antiglobalitzaci\xc3\xb3, internacionalistes en la seua naturalesa, avancen la noci\xc3\xb3 d'\xc2\xabuna altra globalitzaci\xc3\xb3\xc2\xbb (tal com assenyala el seu lema \xc2\xabUn altre m\xc3\xb3n \xc3\xa9s possible\xc2\xbb).\n_START_SECTION_\nAltres usos del terme\n_START_PARAGRAPH_\nEn un sentit menys estricte, l'internacionalisme \xc3\xa9s una paraula que descriu l'\xc3\xadmpetu i la motivaci\xc3\xb3 per la creaci\xc3\xb3 de totes maneres d'organitzaci\xc3\xb3 internacional. Els primers exemples d'esta concepci\xc3\xb3 \xc3\xa0mplia de l'internacionalisme es podrien considerar el canvi de les unitats de mesura feudals pel sistema m\xc3\xa8tric decimal, a Societat de Nacions i les Nacions Unides. En el terreny de la ling\xc3\xbc\xc3\xadstica, un internacionalisme \xc3\xa9s una paraula o expressi\xc3\xb3 que, origin\xc3\xa0ria d'un idioma, s'ha est\xc3\xa9s per la majoria (o la totalitat) de les lleng\xc3\xbces per exemple, les expressions OK, microscopi i Tokamak entre altres."